**Lanu-tiimin kokousmuistio**

Aika 31.8.2021 klo 9:00–10.33

Paikka Teams

Osallistujat

~~Elo, Johanna~~

Hekkala-Vatula, Laura

Hietanen, Mervi

Majuri-Jantunen, Hanna-Leena

Marttinen, Elisa puheenjohtaja ja sihteeri

Parjanen, Anni

~~Rajamäki, Saija~~

Rikkilä, Jarkko

Tornikoski, Johanna

1. Henkilöstöasiat

Lanu-tiimin puheenjohtaja, Tampereen kirjastopalvelujohtajan sijaisuutta vuoden alusta asti tehnyt Niina Salmenkangas on valittu uudeksi kirjastopalvelujohtajaksi. Onnittelut Niinalle! Elisa Marttinen jatkaa Tampereen kaupunginkirjaston lasten- ja nuortenosaston palvelupäällikkönä, ja näin ollen lanu-tiimin puheenjohtajana uuden palvelupäällikön valintaan saakka.

1. Kuulumiskierros

Elisa Marttinen

Palvelupäällikön sijaisuuden piti alun perin kestää vain alkuvuoden, mutta sijaisuutta onkin jatkettu kuukausi kerrallaan. Sijaisuus jatkunee vuoden loppuun saakka, organisaation kehittämishankkeen ollessa vielä kesken. Palvelupäällikköys on tuonut mukanaan paitsi uudenlaisia haasteita, myös avannut näkemään kirjaston eri tavalla kokonaisuutena, kuin omalta lastenosaston kirjastonhoitajan paikalta katsottuna.

Mervi Hietanen
Mervi oli vasta palannut kesälomalta töihin. Kesä oli mennyt perinteisesti asiakaspalvelun merkeissä. Nyt syksyllä selvästi havaittavissa asiakasmäärien lisääntyminen, opiskelijat ja ajanviettäjät ovat palanneet kirjastoon. Syksyn kouluyhteistyötä kohti mennään erilaisin haastein: Koulujen eroavaiset käytännöt vierailuiden suhteen eivät ole kirjastolla tiedossa. Ryhmäkäyntejä tultaneen liven lisäksi jatkossakin tarjoamaan myös etänä. Kirjasto on saanut koulupuolelta vaatimuksen olla ottamatta eri kouluja ja luokkia samaan aikaan kirjastoon. Tällä vältetään eri luokkien oppilaiden kohtaamisia, ja mahdollisten korona-altistumisten leviämistä. Eli lainauskäynneillekin pitää toistaiseksi varata aika. Mervillä oli myöhemmin samana päivänä lanu-neuvoston kokous. Erte on kerännyt kokemuksia kesällä avatusta valtakunnallisesta lastenkirjojen e-aineistokokoelmasta.

Jarkko Rikkilä

Ake palveluita tuotetaan myös tänä syksynä hyvin vahvasti etä- sekä hybridimuotoisina. Jarkko ja Juli ovat loppukesästä kiertäneet Pike-alueen kirjastoja esittelemässä ja opastamassa Pike-boksien käytössä. Kierros on ollut hyvä, sillä boksien esittelyn lomassa on voinut jutella muustakin, ja kysellä kuulumisia. Jarkolla ja Julilla onkin mietinnässä, pitäisikö Aken tehdä virtuaalisia vierailuita sellaisiin kirjastoihin, joissa he eivät vielä ole käyneet. Tärkeä osa Ake-työtä on kirjastojen henkilökunnan kuuleminen, sillä näin saadaan syötteitä siihen, mitä kirjastoissa Akelta kaivataan.

Jarkko esitteli Aken syksyn runsasta ohjelma- ja koulutustarjontaa, joka löytyy AkePiken sivuilta.

Aspa-, lanu- ja digijulkaisut saavat jatkoa, kun musiikkiaiheinen julkaisu vielä tämän vuoden puolella ilmestyy. Julkaisua kirjoittaa ja kokoaa projektinaan Metson musiikkiosaston Ilona Heinonen.

Jarkkoa pohditutti myös kysymys Aken, Avin ja muiden koulutustarjoajien koulutusten jakamisesta ja jakaantumisesta. Tällä hetkellä eri tahojen koulutustarjonta saattaa olla osittain päällekkäistä. Kuka jatkossa vastaa kirjastoalan osaamisen kehittämisestä ja miltä osin?

Laura Hekkala-Vatula

Lauraa työllistää tänä syksynä erilaiset hankkeet, joissa hän on mukana. Hankkeet liikkuvat tilojen ja niiden kehittämisen sekä pienimuotoisen organisaation kehittämisen ympärillä. Mielessä ja pohdinnassa on koronan mukanaan tuomat etäratkaisut ja ylipäänsä tulevaisuus ja uusi normi.

Hanna-Leena Majuri-Jantunen

Korona on asettanut tilanteeseen, että on ollut pakko miettiä kirjaston tämänhetkistä ja aiempaa toimintaa kriittisesti, ja rohkeasti tulevaan katsoen. Miten tulevaisuudessa tullaan toimimaan, ja mitä voitaisiin tehdä toisin ja paremmin. Koronaa voi ajatella hyvänä sysäyksenä toiminnan kriittiselle tarkastelulle ja parempien toimintatapojen kehittämiselle. Jyväskylässä ryhmille tarjotaan kaikkea muuta paitsi livekäyntejä kirjastoon. Eli kaikenlaisia etävaihtoehtoja. Kouluilta on kuitenkin toivottu livekäyntejä paljon, kuin mitään rajoituksia ei enää olisikaan. Kouluilta toivottaisiin rohkeampaa etämahdollisuuksiin tarttumista.

Anni Parjanen

Pirkkalassa työ on käytännönläheistä, sillä lainauskäynnit ovat syksyn tullen lähteneet kovaa kyytiä liikkeelle. Pirkkalassa ryhmäkäyntejä ei kuitenkaan toistaiseksi saa pitää livenä. Kirjapaketteja ja lukupiirikirjoja on pyydetty kouluihin paljon. Annilla on suunnitteilla ”hieno tarinallinen kokonaisuus” 2. luokkalaisille. Valmista vinkkausvideota on jaettu kouluihin. Koulun ja kirjaston yhteistyösuunnitelmaa uudistetaan.

Johanna Tornikoski

Sama syksyhärdelli päällä kuin mitä muuallakin. Johanna on päässyt ensimmäisen kerran vesoon esittäytymään ja kertomaan kirjaston kuulumisista ja tarjonnasta. Kalenteri täyttyy kovaa vauhtia vinkkauksista ja kirjastonkäytön opetuksista. Ryhmäkäyntejä pidetään 1.–7. luokkalaisille. Muuramessa ei juurikaan ole ollut rajoituksia, eikä ole nytkään. Koulu on pyörinyt koko ajan normaalisti. Kinkomaalle ollaan avaamassa uusi kirjasto ja sinne on valittu ja hankittu uutta aineistoa. Elokuun lopussa oli pitkästä aikaa livetapahtuma, hienosti onnistunut Heppa-päivä. Kirjaston ulkopuolella oli poniratsastusta ja -kärrykyytiä, sisällä hevos- ja keppariaiheista askartelua ja kirjavinkkejä.

1. Syksyn lanu-foorumin ohjelma

Syksyn lanu-foorumi järjestetään 29.10.2021. Jarkko oli saanut foorumin ohjelman valmiiksi, ja tutustuttiin siihen. Foorumin otsikko on “Nuoret, osallisuus ja kirjasto”. Ohjelma on monipuolinen ja kiinnostava. Mukana on sekä korkealentoisia, että konkreettisia puheenvuoroja nuorten osallisuudesta ja kohtaamisesta. Tuttuja kampanjoita ja tuttuja nimiä niiden takana. Foorumin tavoitteena on määritellä kohderyhmä nuoret ja selvittää heidän tavoittamisensa tapoja. Mahdollisesti joskus myöhemmin voisi olla foorumi, jossa keskityttäisiin nuorten hyvinvointiasioihin.

Pohdittiin, että olisi ollut kiva saada mukaan myös itse nuoria, kuten edellisessä kokouksessa mietittiin. Tämä ei kuitenkaan ole kovin helppoa. On haastavaa saada nuoret näin lyhyessä ajassa luottamaan, ja rohkeasti mukaan. Mietittiin, että puhujaksi kutsuminen vaatisi nuoren pidempiaikaisen tuntemisen. Vältettävä nuoret vastaan aikuiset asetelmaa.

Lanu-foorumi tullaan striimaamaan ulkopuolisen tahon toimesta, ja se tallennetaan Kïrjastokaistalle myöhemmin katsottavaksi. Kirjastokaista myös kustantaa tallenteen tekstittämisen. Vielä on mietinnässä, missä AkePiken striimit tulevat jatkossa sijaitsemaan. Mahdollisesti AkePike Live –sivulla.

**Ohjelma**

Klo 10.00–10.10 Tervetuloa ja päivän ohjelma / Elisa Marttinen, palvelupäällikkö (Tampereen kaupunginkirjasto)

Klo 10.10–10.25 Ajankohtaista Seinäjoen ertestä / Mervi Heikkilä, kehityspäällikkö (Lasten ja nuorten lukemista edistävien kirjastopalvelujen valtakunnallinen erityistehtävä)

Klo 10.25–10.40 Lukemisen trendivallankumous innostaa nuoria tuottamaan mediasisältöjä / Ilkka Valpasvuo, projektisuunnittelija (Tampereen kaupunginkirjasto)

Klo 10.40–10.45 Tauko

Klo 10.45–11.30 Politiikka ja työ eivät nuoria kiinnosta – Ja muita väärinymmärryksiä Y- ja Z-sukupolvista / Tuija Siltamäki, toimittaja (Ylioppilaslehti, Yleisradio, Helsingin Sanomat ja Image)

Klo 11.30–12.00 Lounastauko

Klo 12.00–12.45 ”Kun me haluttaisiin niitä nuoria enemmän mukaan!”–nuorten osallisuus nyt ja tulevaisuudessa / Heidi Enbacka, tuottaja (Lasten ja nuorten säätiö)

Klo 12.45–13.15 Mun kirjasto – nuorten osallisuutta Espoon kirjastoissa / Leila Koivukangas, asiakaspalvelupäällikkö (Espoon kaupunginkirjasto)

Klo 13.15–13.20 Tauko

Klo 13.20–13.55 Nuoret ei lue, eikä kirjallisuus kiinnosta. Jaa, ei vai? / Anna-Maria Talvio, tuottaja (Yle Kioski)

Klo 13.55–14.00 Päivän yhteenveto / Elisa Marttinen, palvelupäällikkö (Tampereen kaupunginkirjasto)

1. Piken lanu-teams

Mietittiin vielä Piken lanu-teams -tiimiin liittyviä asioita. Oltiin kuitenkin edelleen tiimin perustamisen kannalla. Mervi oli hiljattain saanut postia pienestä Pirkanmaan kunnasta, jossa kysyttiin ja toivottiin lanu-henkilöiden verkostoitumispaikkaa. Jarkko ehdotti, että lanu-tiimi toimisi teams-tiimin ylläpitäjänä, eli vastailisi mahdollisiin ilmaan jääviin kysymyksiin, ja ylipäänsä seuraisi keskustelun sujumista. Teams-tiimi olisi tarkoitus pitää mahdollisimman matalan kynnyksen lanu-asioiden keskustelukanavana. Mietittiin tarvitsisiko alkuun kuitenkin luoda tiimiin myös kanavia yleisen keskustelun lisäksi. Esimerkiksi:

* kirjavinkit
* alle kouluikäiset
* alakoululaiset
* yläkoululaiset
* toinen aste.
1. Seuraava kokous

31.8. klo 9-10.30